《题天妃宫》
清代·季麒光

补天五色漫称祥，谁向岐阳祝瓣香。几见平成踰大海，自知感应绕重洋。

遐方俎豆尊灵远，圣代丝纶礼数庄。是处歌恩欣此日，风声潮影共趋跄。

作者简介：清江苏无锡人，字圣昭，号蓉洲，榜姓郑。康熙十五年进士。初任福建闽清县，二十三年，调诸罗县。时台湾初设府、县，凡百草创，麒光条议详明，创立规制。所作文章，述郑氏后期事颇备。有《蓉洲诗文稿》。